Medinilla magnifica

Ti Medinilla magnifica, ti showy medinilla wenno rose grape iti Ingles ket ti sebbangan ti agsabsabong a mula iti pamilia iti Melastomataceae a patneng iti Filipinas. Daytoy a mula ket kadawyan pay nga ammo a kas ti orkida ti Filipinas, ken daytoy ket maysa nga epiphyta. Dagiti nadumaduma a sebbangan ken dagiti hibrido iti daytoy a a pamilia ket  adu ti makaammo ken popular kadagiti agur-urnong iti mula iti Medinilla speciosa a kankanayon a kapada a mabirukan.

Agtubo ti mula aginggana iti 3 m iti katayag, nga addaan iti agsumbangir, natibker, nalalat a bulbulong, nga agtubo aginggana iti 20–30 cm iti kaatiddog iti immitlog a sukog nga addaan iti ababa a tirad. Agtubo dagiti sabong kadagiti panikula aginggana iti 50 cm iti kaatiddog, nga addaan kadagiti derosas a braktea. Dagiti sabong ket agingganada iti 25 mm iti kadakkel, derosas, nalabbasit wenno bioleta. Dagiti bunga ket bioleta, nalasaga berry, iti agarup a 1 cm iti kaakaba.

Iti Filipinas, agtubo ti M. magnifica kadagiti pasangaan dagiti dakkel a kayo.  Daytoy ket maysa nga epiphyta, ti maysa a mula nga agtubo kadagiti sabali a kayo ngem saan a mangala ti taraonna manipud kadagita a kayo a kasla dagiti parasitiko. Iti tropiko, daytoy ket agtubo a kas maysa a perenial. Daytoy ket kadawyan pay a kas masetas kadagiti nalamlamiis a klima. Ni Ari Boudewijn ti Belhika ket maysa idi a debosionado iti Medinilla. Inmulmulana dagitoy kadagiti naarian a konserbatorio ken naipakpakitada iti nota ti banko kadagiti 10,000 a pranko ti Belhika.

Kadagiti temperado a sona, daytoy a mula ket nasken a tinawen a may-aywanan, ken saanna akayat dagiti temperatura iti baba ti . Kaykayatna ti nadam-eg, ken naraniag a lawag ti init nga addaan iti linong iti kapudotan nga oras iti aldaw. Daytoy ket nakagun-od iti Award of Garden Merit ti Royal Horticultural Society.

 Etimolohia 
Naipanagan ti Medinilla ken ni José de Medinilla y Pineda, nga isu idi ti gonernador ti Mauritius (ammo idi a kas Is-isla Marianne) idi 1820.Gledhill, David (2008). "The Names of Plants". Cambridge University Press.  (hardback),  (paperback).  pp 248, 253

Ti kayat a sawen ti Magnifica ket 'natan-ok', 'nalatak', 'eminente', wenno 'naisalumina'.Gledhill, David (2008). "The Names of Plants". Cambridge University Press.  (hardback),  (paperback).  pp 248, 253

 Dagiti nagibasaran 

magnifica
Kategoria:Endemiko a flora ti Filipinas